|  |  |  |  |
| --- | --- | --- | --- |
| 03.02.2025. |  | Nr. | 1/25-Ģn |

**Ražotāju grupa AS “Smiltenes piens”**

[birojs@smiltenespiens.lv](mailto:birojs@smiltenespiens.lv)

**Par aizsargātas ģeogrāfiskās izcelsmes norādes**

**“Latvijas siers” reģistrācijas iesnieguma atbilstību**

Pārtikas un veterinārais dienests (turpmāk – PVD) 2024. gada 13. jūnijā saņēma ražotāju grupas AS “Smiltenes piens” iesniegumu par aizsargātas ģeogrāfiskās izcelsmes norādes “Latvijas siers” reģistrāciju un tam pievienotos dokumentus (saņemtās korespondences Nr. 255/24/3.3-27), kā arī 2024. gada 4. septembrī un 17. oktobrī iesniegto precizēto dokumentāciju (saņemtās korespondences Nr. 389/24/3.3-27 un Nr. 468/24/3.3-27). PVD saskaņā ar Eiropas Parlamenta un Padomes 2024. gada 11. aprīļa Regulas (ES) 2024/1143 par ģeogrāfiskās izcelsmes norādēm vīnam, stiprajiem alkoholiskajiem dzērieniem un lauksaimniecības produktiem, kā arī garantētu tradicionālo īpatnību produktiem un lauksaimniecības produktu fakultatīviem kvalitātes apzīmējumiem un ar ko groza Regulas (ES) Nr. 1308/2013, (ES) 2019/787 un (ES) 2019/1753 un atceļ Regulu (ES) Nr. 1151/2012 (turpmāk – Regula 2024/1143) 10. panta 3. punktā, Pārtikas aprites uzraudzības likuma 21. panta otrās daļas 8. punktā, Ministru kabineta 2005. gada 22. februāra noteikumu Nr. 142 “Pārtikas un veterinārā dienesta nolikums” 4.3.6 apakšpunktā un Ministru kabineta 2020. gada 2. septembra noteikumu Nr. 556 “Lauksaimniecības un pārtikas produktu ģeogrāfiskās izcelsmes norāžu, cilmes vietas nosaukumu un garantētu tradicionālo īpatnību reģistrācijas, aizsardzības, uzraudzības un kontroles kārtība” (turpmāk – Noteikumi Nr. 556) 2. punktā noteikto izvērtē iesniegumus produktu reģistrācijai lauksaimniecības un pārtikas produktu aizsargātu ģeogrāfiskās izcelsmes norāžu reģistrā.

PVD izvērtēja iesniegtos dokumentus un konstatēja, ka tie atbilst Noteikumu Nr. 556 5. punktā un 6.1. apakšpunktā, kā arī Regulas 2024/1143 10. panta 2. punktānoteiktajām prasībām.

PVD 2024. gada 30. oktobrī, pamatojoties uz Noteikumu Nr. 556 7.1. punktu un Administratīvā procesa likuma (turpmāk – APL) 65. panta trešo daļu, pieņēma lēmumu Nr. 3/24-Ģn par reģistrācijas procedūras uzsākšanu aizsargātas ģeogrāfiskās izcelsmes norādei “Latvijas siers”.

Ņemot vērā, ka PVD viena mēneša laikā nesaņēma Noteikumu Nr. 556 18. punktā minēto iebildumu paziņojumu par reģistrācijas pieteikumu aizsargātas ģeogrāfiskās izcelsmes norādes “Latvijas siers” reģistrācijai, pamatojoties uz Noteikumu Nr. 556 9.punktu un APL 65. panta trešo daļu, PVD nolemj:

**aizsargātas ģeogrāfiskās izcelsmes norādes “Latvijas siers”** **reģistrācijas pieteikums** **atbilst Regulas 2024/1143** **noteiktajām prasībām.**

PVD informē, ka tiek nosūtīta pieteikuma dokumentācija Zemkopības ministrijai un Eiropas Komisijai saskaņā ar Noteikumu Nr. 556 16. punktu un saskaņā ar Regulas 2024/1143 14. panta 1. punktā noteiktajām prasībām.

Saskaņā ar Regulas 2024/1143 10. panta 7. punktu un APL 76. panta otro daļu, 77. pantu un 79. pantu lēmumu jebkura fiziska vai juridiska persona, kurai ir leģitīmas intereses, var apstrīdēt šo lēmumu Zemkopības ministrijā viena mēneša laikā no šī lēmuma spēkā stāšanās dienas. Pašrocīgi parakstīts iesniegums iesniedzams klātienē vai sūtāms pa pastu uz adresi Peldu iela 30, Rīga, LV-1050. Iesniegums, kurš parakstīts ar drošu elektronisko parakstu, sūtāms uz e-adresi vai e-pastu [pasts@pvd.gov.lv](mailto:pasts@pvd.gov.lv).

Pamatojoties uz APL 70. panta pirmo daļu, lēmums stājas spēkā ar brīdi, kad tas paziņots publiski PVD tīmekļa vietnē [www.pvd.gov.lv](http://www.pvd.gov.lv). Saskaņā ar Paziņošanas likuma 11. panta pirmās daļas 3. punktu dokumentu publiski paziņo ārējos normatīvajos aktos noteiktajos gadījumos. Dokuments, kas paziņots publiski atbilstoši Paziņošanas likuma 11. panta piektajā daļā noteiktajam, uzskatāms par paziņotu nākamajā darba dienā pēc tā publiskas paziņošanas.

Ģenerāldirektors M. Balodis

Solovjova

67084608